
א.ג.נ.,
הנדון:  שמואל הראל, ת.ז. 209169051
בשם מרשי שבנדון, הריני לפנות כדלקמן:
1. ביום 26.2.18 גיוס מרשי לשירות הביטחון, לאחר השלמת שרשרת החיול, נדרש מרשי לטעון את התיקים לאוטובוס. בעת שטען את תיקיו נחבל מרשי חבלה קשה בראשו (להלן: "התאונה").
2. לאחר התאונה החל מרשי לסבול מכאבי ראש עזים המלווים בהקאות ועילפון והוא הובהל באמצעות מד"א לבית החולים אסף הרופא שם עלה חשש לתגובת חרדה חריפה.
3. נוכח הימשכות כאבי ראש, תחושת אי שקט וחרדה למצבו פנה מרשי למלר"ד ולבית החולים אסף הרופא שם הומלץ על מנוחה והערכה פסיכיאטרית. בחלוף כמה ימים הוזעקה פעם נוספת ניידת מד"א וזאת בשל התעלפות נוספת.
רצ"ב צו גיוס ותעודות רפואיות, מסומנים "1 - 9".
4. למרשי ניתנו ימי מחלה (גימלים) וביום 26.3.18 עמד בפני ועדה רפואית אשר קבעה לו פרופיל 21 והוא שוחרר משירות בטחון (להלן: "שחרור").
רצ"ב העתק טופס מסדר חולים והודעה על קביעת פרופיל, מסומנים "10 - 11".
5. מחמת התאונה ולאחריה המשיך לסבול מאירועי אובדן הכרה, התכווצויות, כאבי ראש וחרדה, כמו גם החמרה בגמגום וליקוי דיבור, בעטיים המשיך במעקב הרפואי, הופנה לביצוע בדיקות.
6. אירועי התעלפויות חזרו ושנו ומרשי טופל ונבדק בבית החולים ברזילי, באשקלון, שם הוחלט לאשפזו לצורך בירור והשגחה. בהמשך אושפז פעם נוספת בגין סימפטומים דומים והופעת פרכוסים.
רצ"ב תעודות רפואיות, מסומנות "12 - 41".
7. מקרה נוסף אירע בעת ביצוע פעילות אירובית אז החל לסבול מכאב ראש עז לאחריו החל לפרכס ונפל ארצה. צוות מד"א שהגיע למקום העניק למרשי טיפול רפואי ראשוני ופינה אותו לבית החולים אסותא באשדוד והוא שוחרר בהמלצה להמשך מעקב רפואי.
רצ"ב תעודות רפואיות, מסומנות "42-  46 ".
8. במסגרת הטיפול הרפואי הוחלט על מתן טיפול תרופתי נוגד דכאון והנחיה להמשך מעקב רפואי.
רצ"ב תעודות רפואיות, מסומנות "47 - 52".
9. מחמת התאונה הוא נזקק לטיפול תרופתי ולקבלת טיפול רפואי ויזדקק לו גם בעתיד.
10. יצויין כי מסיבה שאינה ברורה גויס מרשי בטרם מלאו לו 18 ומבלי שניתן אישור מטעם הוריו.
11. על כן, אודה לעיונכם וטיפולכם המסור בתביעת מרשי וזימונו לועדה רפואית לצורך קביעת נכותו.
*רצ"ב יפוי כח וטופס וס"ר חתומים ע"י מרשי.

